Valtioneuvoston päätös Ilmajoen ja Korsholman tuomiokuntien uudelleen muodostamisesta
Suomen asetuskokoelma 293/1952.

Valtioneuvoston päätös

Ilmajoen ja Korsholman tuomiokuntien

uudelleen muodostamisesta.

Annettu Helsingissä 19 päivänä kesäkuuta 1952.



  Valtioneuvosto on oikeusministeriön esittelystä määrännyt, että Ilmajoen ja Korsholman tuomiokunnista on 1 päivästä tammikuuta 1953 muodostettava seuraavat tuomiokunnat ja käräjäkunnat, nimittäin:

Kyrön tuomiokunta: 1. Isonkyrön, Vähäkyrön ja Ylistaron kuntain käräjäkunta sekä 2. Laihian ja Jurvan kuntain käräjäkunta.

Ilmajoen tuomiokuntaan jää: 1. Ilmajoen kunnan käräjäkunta, 2. Seinäjoen ja Peräseinäjoen kuntain sekä Seinäjoen kauppalan käräjäkunta sekä 3. Jalasjärven kunnan käräjäkunta.

Korsholman tuomiokuntaan jää: 1. Mustasaaren, Koivulahden, Raippaluodon ja Björköbyn kuntain käräjäkunta sekä 2. Vöyrin, Oravaisten ja Maksamaan kuntain käräjäkunta.

Samalla valtioneuvosto on määrännyt, että tämä järjestely ei aiheuta muutosta käräjäkuntien kielelliseen jaoitukseen.

  Helsingissä 19 päivänä kesäkuuta 1952.

Oikeusministeri Sven Högström.

Hallitusneuvos Urho Miettinen.

</div>

Tuomiokunnat